# Mesto Spišská Belá

Petzvalova 18, 059 01 Spišská Belá

**PREVÁDZKOVÝ PORIADOK**

**„FACE CLUB“**

(ďalej len „FC“)

a

**Vzdelávacie centrum „Pôjd“**

(ďalej len „vzdelávacie centrum alebo VC“)

# Článok 1

# Identifikačné údaje

Zriaďovateľ: Mesto Spišská Belá

V zastúpení: Ing. Mgr. Peter Zibura, primátor mesta

Sídlo: Petzvalova 18, 059 01 Spišská Belá

IČO: 00 326 518

Zariadenie: FACE CLUB Spišská Belá

Vzdelávacie centrum „Pôjd“

**Organizačná zložka mesta bez právnej subjektivity:**

Face Club, Petzvalova 265/16, 059 01 Spišská Belá

Vzdelávacie centrum Pôjd,Petzvalova 265/16, 059 01 Spišská Belá

**Adresa organizačnej zložky bez právnej subjektivity:**

Face Club, Petzvalova 265/16, 059 01 Spišská Belá

Vzdelávacie centrum Pôjd, Petzvalova 265/16, 059 01 Spišská Belá

**Prevádzková doba:**

**Face Club:**

|  |  |
| --- | --- |
| **Pondelok zatvorené** |  |
| **Utorok 13.00-21.00 (deti: 15.00-18.00, prestávka 18.00-18.30, stretnutie dobrovoľníkov 18.30-21.00)** |  |
| **Streda 13.00-21.00 (deti: 15.00-18.00, prestávka 18.00-18.30, mladí 18.30-21.00)** |  |
| **Štvrtok 13.00-21.00 (deti: 15.00-18.00, prestávka 18.00-18.30, mladí 18.30-21.00)** |  |
| **Piatok 14.00-22.00 (deti: 15.00-18.00, prestávka 18.00-18.30, mladí 18.30-22.00)**  **Sobota 14.00-22.00 (veľké upratovanie: 14.00-16.30, prestávka 16.30-17.00, mladí 17.00-22.00)**  **Nedeľa zatvorené** |  |

**V čase od 13.00 hod. do 15.00 hod. príprava dobrovoľníkov, príprava aktivít a upratovanie.**

**Prevádzková doba počas prázdnin:**

**Face Club pre deti: pre mladých:**

|  |  |
| --- | --- |
| **Pondelok 9.00 – 13.00 zatvorené**  **Utorok 9.00 – 13.00 17.30 – 21.00**  **Streda 9.00 – 13.00 17.30 – 21.00**  **Štvrtok 9.00 – 13.00 17.30 – 21.30**  **Piatok 9.00 – 13.00 18.30 – 22.00**  **Sobota zatvorené 18.30 – 22.00**  **Nedeľa zatvorené zatvorené** |  |

**Pôjd:**

|  |
| --- |
| **Pondelok 7.30 – 15.30** |
| **Utorok 7.30 – 15.30** |
| **Streda 7.30 – 15.30** |
| **Štvrtok 7.30 – 15.30** |
| **Piatok 7.30 – 15.30**  **Sobota zatvorené**  **Nedeľa zatvorené** |

**Zriaďovateľ je oprávnený otvoriť/zavrieť FC alebo VC v iných než stanovených hodinách a v odôvodnených prípadoch prerušiť i práve prebiehajúcu prevádzku.**

**Počet zamestnancov v zariadení :**

**1** koordinátor mládežníckeho klubu „Face club“

**1** koordinátor vzdelávacieho centra pre deti a mládež „Pôjd“

**1** referent – pracovník s mládežou

**Článok 1.**

**Charakteristika organizačnej zložky bez právnej subjektivity**

**1)** **Face Club** ponúka deťom a mladým bezpečný priestor na aktívne trávenie voľného času. Ponúka im priestor na budovanie priateľstiev, priestor na budovanie zdravých vzťahov a rozvíjanie potenciálu každého jednotlivca navštevujúceho FC.

**2) Vzdelávacie centrum Pôjd** je centrum, ktoré organizuje a zabezpečuje neformálne vzdelávanie prostredníctvom rozvoja záujmov detí, mládeže a dospelých. Vytvára priestor pre realizáciu vzdelávacích aktivít, organizáciu stretnutí, hry a vzdelávanie detí, mládeže a dospelých.

**Medzi hlavné služby poskytované vo FC a VC patria najmä:**

* realizácia vzdelávacích aktivít ako sú najmä prednášky, besedy, workshopy, konferencie,
* záujmová činnosť,
* preventívne aktivity.

**Cieľovú skupinu tvoria:**

* deti, mládež a dospelí (pre VC, FC),
* širšia verejnosť (pre VC),
* sociálne znevýhodnení obyvatelia mesta ohrození rizikom sociálneho vylúčenia (pre VC),
* osoby so záujmom vzdelávať sa v špecifických oblastiach (pre VC)
* dobrovoľníci a členovia OZ Expression

**Cieľom aktivít FC a VC je:**

* realizácia vzdelávacích aktivít zameraných na zvyšovanie povedomia o spoločensky aktuálnych alebo odborných témach,
* poskytovanie vzdelávacích a voľno časových aktivít,
* prevencia a predchádzanie sociálno-patologickým javom a rizikového správania.

**Článok 2.**

**Popis zamerania a činnosti Vzdelávacieho centra**

1. Vzdelávacie centrum je priestorom pre deti, mládež a dospelých, ktorí chcú zmysluplne tráviť svoj voľný čas a chcú rozširovať svoje vedomosti v rôznych oblastiach neformálnym vzdelávaním. Služba poskytovaná vzdelávacím centrom je bezplatná.
2. Dozor v priestoroch vzdelávacieho centra vykonáva zamestnanec - koordinátor VC alebo iné osoby poverené koordinátorom VC.
3. Zodpovednosť za maloletých a mladistvých, ktorí sa zúčastňujú aktivít vo VC nesie zákonný zástupca, pričom zákonný zástupca je povinný oboznámiť sa s týmto prevádzkovým poriadkom a jeho prílohami pred pobytom maloletého a mladistvého vo VC.
4. Zamestnanci zriaďovateľa alebo nimi poverenej osoby nenesú za dieťa počas jeho pobytu vo VC zodpovednosť.
5. Každý návštevník VC dbá na svoju bezpečnosť a prevádzkovateľ VC, ani jeho zriaďovateľ nezodpovedá za prípadné škody alebo úrazy, ktoré návštevník utrpel vlastnou nedbanlivosťou. Ak návštevník zistí nebezpečenstvo alebo možnosť jeho vzniku, je povinný bezodkladne informovať koordinátora VC, aby sa zamedzilo škodám.
6. Prostriedky a pokyny na poskytnutie prvej pomoci sú zabezpečené a dostupné na viditeľne označenom mieste.

**Článok 3.**

**Popis zamerania a činnosti Face Clubu**

1. FC bezodplatne poskytuje a zabezpečuje priestor pre deti a mládež, ktorí chcú zmysluplne tráviť svoj voľný čas. Aktivity vo FC sú prispôsobené rôznym cieľovým skupinám. Prostredníctvom aktivít sa u detí a mládeže vo FC nachádza a rozvíja potenciál každého jednotlivca. Vo FC sa realizujú rôzne kvízy, worskhopy, diskusie, prednášky, hry, či tábory. Priestory FC sú zariadené zážitkovými a spoločenskými hrami.
2. Dozor v priestoroch FC vykonáva koordinátor FC s pomocou určených dobrovoľníkov/čok.
3. Zodpovednosť za maloletých a mladistvých, ktorí sa zúčastňujú aktivít vo FC nesie zákonný zástupca, pričom zákonný zástupca je povinný oboznámiť sa s týmto prevádzkovým poriadkom pred pobytom maloletého a mladistvého vo FC.
4. Zamestnanci zriaďovateľa alebo nimi poverenej osoby nenesú za dieťa počas jeho pobytu vo FC zodpovednosť.
5. Každý návštevník FC dbá na svoju bezpečnosť a prevádzkovateľ, ani jeho zriaďovateľ nezodpovedá za prípadné škody alebo úrazy, ktoré návštevník utrpel vlastnou nedbanlivosťou. Ak návštevník zistí nebezpečenstvo alebo možnosť jeho vzniku, je povinný bezodkladne informovať koordinátora FC, aby sa zamedzilo škodám.
6. Prostriedky a pokyny na poskytnutie prvej pomoci sú zabezpečené a dostupné na viditeľne označenom mieste.
7. Koordinátor FC vedie evidenciu návštevníkov v elektronickej Knihe návštev v súlade s platnými právnymi predpismi o ochrane osobných údajov.

# Článok 4.

# Dispozičné riešenie FC a vzdelávacieho centra

1. Budova, v ktorej sa nachádza prevádzka FC a VC je dvojpodlažná a polyfunkčná. Hlavný vchod je situovaný z prednej časti budovy,

Prízemie pozostáva z:

* chodby so schodiskom vedúcim na 1 podlažie a do pivničných priestorov, v ktorých sa nachádza sklad,  kotolňa a vstup do komunitnej záhrady pre účely FC
* skladových priestorov pre potreby FC

1 podlažie, na ktorom sa nachádza prevádzka FC - tvorí:

* Chodba so schodiskom
* Vstupná miestnosť, kútik na občerstvenie
* Oddychová miestnosť
* Kreatívna miestnosť
* Spoločenská (klubová) miestnosť - herňa
* Oddelené, samostatné hygienické zariadenia: pre ženy a mužov a pre personál
* Sklad - miestnosť na čistiace a dezinfekčné prostriedky

2 podlažie, na ktorom sa nachádza prevádzka VC - tvorí:

* Chodba so schodiskom
* Vstupná miestnosť – šatňa
* Multifunkčná miestnosť s kútikom na občerstvenie - miestnosť slúži na prácu, aktivity  
  a programy s klientmi a skupinami
* Kancelária zamestnanca 1
* Kancelária zamestnanca 2
* Pracovno-oddychová miestnosť pre dobrovoľníkov
* Oddelené, samostatné hygienické zariadenia, oddelené podľa pohlavia
* Skladové priestory pre potreby vzdelávacieho centra, s rekuperačnou jednotkou
* Technická miestnosť na chod činnosti plynového kotla a príslušenstva so skladom hygienických potrieb
* Úložný priestor na stoličky

1. Celý budova je napojená na inžinierske siete mesta a je zabezpečená centrálnym plynovým kúrením.
2. Prenájom priestorov tvoriacich prevádzku FC a VC tretím osobám z prevádzkových dôvodov nie je možný.

# Článok 5.

**Podmienky prevádzky a zásady bezpečnosti a ochrany zdravia návštevníkov a zamestnancov FC a VC**

Zamestnanci sú povinní:

1. dodržiavať predpisy a pokyny bezpečnosti práce a dodržiavať pracovné a technologické postupy tak, aby nedošlo k úrazu škode,
2. zúčastňovať sa na všetkých školeniach v záujme zvyšovania bezpečnosti práce a dodržiavať pokyny poverených zamestnancov a pracovníkov zriaďovateľa,
3. dodržiavať všetky predpisy, príkazy a zákazy ustanovené v tomto prevádzkovom poriadku,
4. dodržiavať pokyny pri práci s plynovými a elektrickými spotrebičmi,
5. poškodené pracovné pomôcky dať na vyradenie,
6. oboznámiť vedúceho pracovníka s každým aj drobným úrazom, ten musí byť zapísaný do knihy úrazov.

Návštevníci FC a VC sú povinní:

1. dodržiavať predpisy a pokyny pri manipulácii so zariadením a vybavením,
2. dodržiavať všetky predpisy, príkazy a zákazy ustanovené týmto prevádzkovým poriadkom,
3. v súvislosti s bezpečnosťou a ochranou zdravia, dodržiavať príkazy zamestnanca FC a VC.

Podmienky prevádzky FC a VC:

1. Priestorové vybavenie spĺňa požiadavky na tepelno-vlhkostnú mikroklímu, vetranie a vykurovanie, ako aj požiadavky na osvetlenie, preslnenie a iné druhy optického žiarenia.
2. V priestoroch osobnej hygieny, skladu dezinfekčných prostriedkov, kútiku s občerstvením je k dispozícii umývadlo s prítokom studenej a teplej vody.
3. Vetranie miestností je zabezpečené prirodzene, otvárateľnými oknami, vo VC aj vzduchotechnikou.
4. Osvetlenie miestností je zabezpečené denným osvetlením a celkovým umelým (žiarovkovým) osvetlením.
5. Vykurovanie budovy a priestorov je realizované centrálnym plynovým kúrením.
6. Do budovy je zásobovanie pitnou vodou zabezpečené z verejného pitného zdroja.
7. V priestoroch FC a VC je na viditeľnom mieste umiestnená lekárnička prvej pomoci. Za pravidelnú kontrolu obsahu a trvanlivosti lekárničky zodpovedá zamestnanec FC a VC.
8. Zariadenie je vybavené potrebným počtom hasiacich prístrojov a hydrantom.
9. Za činnosť FC a VC sú zodpovední zamestnanci FC a VC, ktorí sú podriadení vedúcemu/vedúcej odboru zriaďovateľa. Štatutárnym orgánom FC a VC je primátor mesta.
10. Pri činnosti FC a VC je povolená účasť do 40 návštevníkov.

# Článok 6.

# Pokyny pre návštevníkov

1. Každý návštevník je povinný zoznámiť sa pri vstupe do budovy s týmto prevádzkovým poriadkom.
2. Vstupom do budovy vyjadruje návštevník súhlas s prevádzkovým poriadkom a zaväzuje sa riadiť jeho pokynmi.
3. Prevádzkový poriadok vymedzuje niektoré pravidlá správania sa návštevníkov FC alebo VC. Prevádzkovým poriadkom nie sú dotknuté povinnosti vyplývajúce pre návštevníkov FC alebo VC zo všeobecne záväzných právnych predpisov alebo iných vnútorných predpisov, dobrých mravov, pravidiel zdvorilosti alebo slušného správania, ako i povinnosti plynúce z organizačných pokynov zriaďovateľa.
4. Každý návštevník je povinný počínať si tak, aby nedošlo k ohrozeniu života, zdravia, majetku, práv, či oprávnených záujmov jeho samotného, či akejkoľvek inej osoby, dobrých mravov, pravidiel zdvorilosti a slušného správania sa, verejného poriadku, či mravnosti a aby nerušil, či neobťažoval iných návštevníkov.
5. Vo FC a VC, ako aj príslušných priestoroch je zakázané fajčiť a požívať alkoholické nápoje. Do FC a VC nesmú vstúpiť osoby, ktoré sú agresívne, pod vplyvom alkoholu alebo iných omamných látok. V prípade, že sa bude takáto osoba pohybovať v priestoroch FC a VC alebo v ich bezprostrednej blízkosti, je potrebné upovedomiť na to príslušníkov polície a pracovník FC a VC je oprávnený vykázať takúto osobu z priestorov FC a VC.
6. V celej budove sa zakazuje návštevníkom vodiť a púšťať zvieratá.
7. V celej budove platí zákaz hrania hazardných hier a správať sa neprístojne. V prípade zistenia takéhoto správania je osoba povinná opustiť priestory a v prípade opakujúceho sa nevhodného správania je osobe možné vstup do celej budovy obmedziť alebo zakázať.
8. Do priestorov FC a VC je prísne zakázané nosiť predmety, ktoré pri manipulácii s nimi môžu spôsobiť poranenia alebo úraz sebe alebo iným, alebo spôsobiť škodu. .
9. Návštevníci sú povinní v priestoroch FC a VC dodržiavať čistotu, poriadok a dodržiavať bezpečnostné predpisy, ako aj v maximálne možnej miere šetriť energiami (voda, elektrika).
10. Návštevníkom sa nedovoľuje samostatne obsluhovať žiadne elektrické spotrebiče a zariadenia. Tieto môžu používať len za prítomnosti, príp. so súhlasom zamestnanca FC a VC alebo inej poverenej osoby.
11. Návštevníci nesmú ničiť zariadenie a vybavenie FC a VC nevhodným užívaním alebo protiprávnym konaním. V prípade poškodenia zariadenia a vybavenia FC a VC alebo tretím osobám porušením vnútorných predpisov, ako aj porušením tohto prevádzkového poriadku, je návštevník povinný vzniknutú škodu bezodkladne nahradiť poškodenému. Zriaďovateľ zodpovedá výhradne za škody na zdraví, či majetku spôsobené úmyselným alebo hrubo nedbalým konaním jeho zamestnancov, či osôb v obdobnom pomere.
12. V prípade poruchy alebo inej nepredvídateľnej udalosti v budove je potrebné túto skutočnosť ihneď nahlásiť zamestnancovi FC a VC alebo poverenému zamestnancovi zriaďovateľa.
13. V prípade hrubého porušenia pravidiel tohto prevádzkového poriadku zamestnanec spíše o tom zápisnicu (Príloha č. 1) a v prípade potreby vyvodí dôsledky.
14. Porušením pravidiel tohto prevádzkového poriadku a ostatých vnútorných predpisov je zamestnanec FC a VC oprávnený vykázať návštevníka z budovy.
15. Do FC a VC môžu vstúpiť len zdravé osoby, bez známok akútneho ľahko sa šíriteľného ochorenia.

**Článok 7.**

**Prevádzka šatne vo FC a vzdelávacom centre**

1. Návštevníci majú povinnosť v prevádzke FC a VC prezúvať sa, prípadne použiť návleky.
2. Obuv a oblečenie (v zimnom období) návštevníci nechávajú v spoločných priestoroch FC alebo VC. Cennejšie veci (elektroniku, šperky, peniaze, doklady) si môžu návštevníci zobrať so sebou.
3. Prevádzkovateľ nezodpovedá za stratu alebo poškodenie odložených a prinesených vecí.

**Článok 8.**

**Prevádzka kuchynky VC**

1. Kuchynský kútik slúži primárne zamestnancom VC.
2. Návštevníci VC nemôžu samostatne vstupovať do priestorov kuchynky ani obsluhovať spotrebiče.

**Článok 9.**

**Prevádzka kútika na občerstvenie vo FC**

1. Vo FC je počas prevádzky možnosť občerstvenia v kútiku.
2. Návštevníci FC nemôžu samostatne, bez prítomnosti zamestnanca FC alebo poverenej osoby vstupovať do priestorov kútika, ani obsluhovať spotrebiče.

**Článok 10.**

**Plán opatrení pre prípad mimoriadnych udalostí**

1. Uskutočňuje sa podľa druhu a závažnosti mimoriadnych udalostí a havárií.
2. V prípade technických alebo iných prevádzkových problémov v objekte, zamestnanec FC a VC nahlási bezodkladne túto skutočnosť zriaďovateľovi: vedúcemu/vedúcej odboru, príp. inej poverenej osobe, ktorá príjme patričné opatrenia.
3. Riešenie havarijných situácií:

Pre prípad mimoriadnych udalostí a havárií sú na viditeľnom mieste zverejnené telefónne čísla na tiesňové linky (spoločná tiesňová linka, polícia, hasiči, záchranka, mestská polícia...). FC a vzdelávacie centrum majú vypracované požiarne smernice, ktoré sú umiestnené na viditeľnom mieste na každom podlaží budovy.

**Zoznam dôležitých telefónnych čísiel**

Integrovaný záchranný systém (hasičská, záchranná služba a polícia): 112

Štátna polícia: 158 (112)

Mestská polícia: 052 459 15 55, 0915 905 638

Hasičský záchranný zbor: 150 (112)

Záchranná služba: 155 (112)

**Článok 11.**

**Manipulácia s odpadom a upratovanie**

1. Odpad z budovy sa vynáša v odpadových vreckách. Upratovanie vykonáva poverený zamestnanec. Odvoz a likvidácia odpadu sa zabezpečuje na náklady zriaďovateľa.
2. Priestory FC a VC sa počas prevádzky upratujú denne. Upratovanie zabezpečuje poverený zamestnanec zriaďovateľa.
3. Zariadenia na osobnú hygienu sú umývané a dezinfikované bežnými dostupnými saponátovými a dezinfekčnými prostriedkami. Tieto prostriedky zabezpečuje FC a VC z rozpočtu zriaďovateľa. Najmenej raz za štvrťrok je vykonané upratovanie spojené s umývaním okien, dverí, svietidiel a vykurovacích telies. Upratovanie kancelárie a priestorov FC a VC vykonáva poverený zamestnanec zriaďovateľa. Potreby na upratovanie a čistiace a dezinfekčné prostriedky sú uložené vo vyčlenenom priestore - sklade s hygienickými a dezinfekčnými prostriedkami. Mechanická očista sa vykonáva teplou vodou s čistiacim prostriedkom a v zariadeniach na osobnú hygienu aj dezinfekcia dezinfekčným prostriedkom v príslušnej koncentrácii.
4. Zodpovedný zamestnanec je povinný v rámci bežného denného upratovania vo FC a VC:
5. a) umyť podlahy, rohožky, odpadkové koše, kľučky dverí a vykonať ich dezinfekciu,
6. b) vyniesť smeti do odpadových nádob,
7. c) kompletne umyť hygienické zariadenia /umývadlá, WC/ čistiacimi a dezinfekčnými prostriedkami,

Poznámka: Doba exspirácie, koncentrácia a spôsob aplikácie podľa návodu príslušného dezinfekčného roztoku. Dezinfekčné prostriedky sa pravidelne obmieňajú, rešpektuje sa zásada striedania dezinfekčných prostriedkov s rôznou účinnou zložkou, ako prevencia vzniku rezistencie mikroorganizmov.

# Článok 12.

# Záverečné ustanovenia

1. Prevádzkový poriadok bol schválený primátorom mesta Spišská Belá dňom jeho podpisu.
2. Prevádzkový poriadok FC a VC centra nadobúda účinnosť 01.12.2024.
3. Dňom nadobudnutia účinnosti tohto Prevádzkového poriadku stráca účinnosť Prevádzkový poriadok Face Club – nízkoprahové denné centrum pre deti a rodinu v Spišskej Belej zo dňa 31.05.2011.

Za dodržiavanie prevádzkového poriadku sú zodpovední:

**Mgr. Slávka Varšová**, koordinátorka vzdelávacieho centra Pôjd.

**Mariia Sieda**, referent – pracovník s mládežou

**Jakub Varga**, koordinátor Face clubu

Tento prevádzkový poriadok má 1 prílohu:

* Príloha č. 1: Protokol (zápisnica) o porušení prevádzkového poriadku
* Príloha č. 2: Súhlas zodpovedného zástupcu

V Spišskej Belej, dňa 29.11.2024

Ing. Mgr. Peter Zibura

primátor mesta

Príloha č. 1

**PROTOKOL (ZÁPISNICA)**

**O PORUŠENÍ PREVÁDZKOVÉHO PORIADKU**

**Prevádzkovateľ:**

Mesto Spišská Belá, Petzvalova 18, 059 01 Spišská Belá

**Užívateľ: (svojim podpisom súhlasí so spracovaním osobných údajov v nižšie uvedenom rozsahu, na uvedený účel)**

Meno a priezvisko: ......................................................................................................................

Trvalý pobyt: ...............................................................................................................................

Dátum narodenia: ........................................................................................................................

**ŠPECIFIKÁCIA PROTOKOLU PORUŠENIA PREVÁDZKOVÉHO PORIADKU:**

**..........................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................**

Za MsÚ spísal/a dňa .................................. podpis za prevádzkovateľa: ..................................................

Protokol prevzal/a: dňa ............................ podpis užívateľa (zákonného zástupcu): ..............................

Príloha č. 2

**SÚHLAS ZODPOVEDNÉHO ZÁSTUPCU**

Svojím podpisom potvrdzujem, že som bol oboznámený s Prevádzkovým poriadkom Face Clubu a Vzdelávacieho centra „Pôjd“ (ďalej ako „Prevádzkový poriadok“) a riadne poučený o dôsledkoch môjho súhlasu a súhlasím, aby sa moje dieťa (*meno, priezvisko, adresa, dátum narodenia*)

.................................................................................................................................................................... zúčastňovalo aktivít vo FC a VC. Zároveň sa zaväzujem uhradiť všetky škody, ktoré moje dieťa vo FC alebo VC spôsobí úmyselne alebo neúmyselne. Beriem na vedomie, že pri organizácii aktivít vo FC a VC sa môžu používať aj hromadné dopravné prostriedky a aktivity sa môžu realizovať aj mimo prevádzky FC alebo VC. Súhlasím aj so spracovaním osobných údajov môjho dieťaťa pre tieto účely a zverejnením fotografii v médiách zverejňovaných zriaďovateľom. Preberám plnú zodpovednosť za následky, ktoré by mohli vyplynúť z prípadného porušenia pravidiel Prevádzkového poriadku. Beriem na vedomie, že bez podpisu tohto súhlasu sa moje dieťa nemôže zúčastniť žiadnej aktivity FC alebo VC.

V Spišskej Belej, dňa .........................................

....................................................................................................................................................................

meno a priezvisko zákonného zástupcu podpis